Lav et referat af nedenstående tekst:

Tekst:
Fem års fængsel. Det lød straffen på, for den 27-årige mand fra Hjørring der tirsdag eftermiddag blev dømt for at have voldtaget to kvinder i foråret 2017. Den ene af ofrene er mandens ekskæreste, mens det andet offer er mandens egen mor. Manden har ifølge forklaringerne tiltvunget sig samleje med ekskæresten i marts 2017 på hendes adresse. Han skulle desuden have forgrebet sig på hende flere gange samme nat. I april 2017 er det mandens egen mor, som han har tiltvunget sig samleje med. Det foregik imens han selv boede hjemme på morens adresse. Manden selv nægter sig skyldig i begge anklager. Han har forklaret i retten, at han mener, at ekskæresten deltog frivilligt. I det andet tilfælde mod moren, forklarer han, at han simpelthen ikke kan huske situationen. Det forklarer anklager ved Nordjyllands Politi Jannie Nørgaard. Manden har siddet varetægtsfængslet siden den 20. april 2017. Han har nu udbedt sig betænkningstid i forhold til om han vil anke dommen på fem års fængsel.

Referat:
En mand blev tirsdag eftermiddag dømt skyldig i at have voldtaget to kvinder. En af kvinderne var hans egen mor.